+ + + + + ‘‘अगले प्रत्‍याशी को दस मिनट बाद भेजना’’ उसने चपरासी से कहा और कुर्सी की पीठ पर सिर टिकाकर आराम से बैठ गया। वह थक चुका था। उसकी कुशल और परिश्रमी सहायक दोगुने वेतन पर एक बहुराष्‍टीय कम्‍पनी में जा चुकी थी। अब उसे ऐसी सहायक की तलाश थी, जो उसकी प्रतिष्‍ठित साफ्टवेयर कम्‍पनी ‘आईगेट’ में काम करने के सर्वथा योग्‍य हो। जांच के बाद छांटे गये सात प्रत्‍याशियों के साक्षात्‍कार वह ले चुका था, पर उसके मापदण्‍ड पर कोई खरा नहीं उतरा। अब मात्र दो व्‍यक्‍ति शेष थे।